De 84 nordjyske kandidater er 5 kandidater mere end ved sidste valg i 2007. På landsplan er der 804 personer, der kandiderer til de 179 pladser i Folketinget. Det er en tilbagegang i forhold til sidste valg. I Nordjylland kæmper kandidaterne om 15 kredsmandater. Desuden skal nordjyderne dele 14 tillægsmandater med vælgerne i Øst- og vestjyllands valgkredse. Det vil i sidste ende betyde at 18 - 20 af de 84 nordjyske kandidater bliver valgt. Alle partier stiller op på sideordnede lister, hvor det er de personlige stemmettal der afgør, hvem på listen der får de mandater, som listen tilkæmper sig. Undtagelse er Enhedslisten, som stiller op på partiliste.
I dag blev listen over folketingskandidater offentliggjort af Indenrigsministeriet. 84 kandidater på 9 lister og en enkelt udenfor partierne kan nordjyderne stemme på den 15. september.